**Doložka vybraných vplyvov**

|  |  |  |  |  |  |
| --- | --- | --- | --- | --- | --- |
| 1. **Základné údaje** | | | | | |
| **Názov materiálu** | | | | | |
| Návrh zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov a ktorým sa mení zákon č. 247/2024 Z. z. o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov | | | | | |
| **Predkladateľ (a spolupredkladateľ)** | | | | | |
| Ministerstvo pôdohospodárstva a rozvoja vidieka Slovenskej republiky | | | | | |
| **Charakter predkladaného materiálu** |  | Materiál nelegislatívnej povahy | | | |
|  | Materiál legislatívnej povahy | | | |
|  | Transpozícia/ implementácia práva EÚ | | | |
| *V prípade transpozície/implementácie uveďte zoznam transponovaných/implementovaných predpisov:*   1. nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení, 2. delegované nariadenie Komisie (EÚ) 2016/1237 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá uplatňovania systému dovozných a vývozných licencií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o pravidlá týkajúce sa uvoľnenia a prepadnutia zábezpeky zloženej pre takéto licencie, ktorým sa menia nariadenia Komisie (ES) č. 2535/2001, (ES) č. 1342/2003, (ES) č. 2336/2003, (ES) č. 951/2006, (ES) č. 341/2007 a (ES) č. 382/2008 a zrušujú nariadenia Komisie (ES) č. 2390/98, (ES) č. 1345/2005, (ES) č. 376/2008 a (ES) č. 507/2008 (Ú. v. EÚ L 206 30.7.2016) v platnom znení na poľnohospodárske výrobky uvedené v prílohe I k Zmluve o fungovaní Európskej únie (Ú. v. EÚ C 202, 7.6.2016) v platnom znení, 3. vykonávacie nariadenie Komisie (EÚ) 2016/1239 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o systém dovozných a vývozných licencií (Ú. v. EÚ L 206 30.7.2016) v platnom znení, 4. vykonávacie nariadenie Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach (Ú. v. EÚ L 005 10.1.2017) v platnom znení, 5. delegované nariadenie Komisie (EÚ) 2020/760 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá správy dovozných a vývozných colných kvót, ktoré podliehajú licenciám, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o zloženie zábezpeky pri správe colných kvót (Ú. v. EÚ L 185 12.6.2020) v platnom znení, 6. vykonávacie nariadenie Komisie (EÚ) 2020/761 zo 17. decembra 2019, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1306/2013, (EÚ) č. 1308/2013 a (EÚ) č. 510/2014, pokiaľ ide o systém správy colných kvót na základe licencií (Ú. v. EÚ L 185 12.6.2020) v platnom znení, 7. nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6.12.2021) v platnom znení, 8. nariadenie Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. ES L 435, 6.12.2021) a čl. 24 až 28 delegovaného nariadenia Komisie (EÚ) 2022/127 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2116 o pravidlá platné pre platobné agentúry a iné orgány, finančné riadenie, schvaľovanie účtov, zábezpeky a používanie eura (Ú. v. EÚ L 20, 31.1.2022) v platnom znení, 9. delegované nariadenie Komisie (EÚ) 2022/126 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2115 o dodatočné požiadavky na určité typy intervencie stanovené členskými štátmi v ich strategických plánoch SPP na obdobie 2023 až 2027 podľa uvedeného nariadenia, ako aj o pravidlá týkajúce sa pomeru pre normu dobrého poľnohospodárskeho a environmentálneho stavu 1 (norma GAEC 1) (Ú. v. EÚ L 20, 31.1.2022) v platnom znení, 10. delegované nariadenie Komisie (EÚ) 2022/127 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2116 o pravidlá platné pre platobné agentúry a iné orgány, finančné riadenie, schvaľovanie účtov, zábezpeky a používanie eura (Ú. v. EÚ L 20, 31.1.2022) v platnom znení, 11. vykonávacie nariadenie Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť (Ú. v. EÚ L 20, 31.1.2022) v platnom znení. | | | | | |
| **Termín začiatku a ukončenia PPK** | | | 14. – 25. apríl 2025 | | |
| **Predpokladaný termín predloženia na pripomienkové konanie** | | | máj 2025 | | |
| **Predpokladaný termín začiatku a ukončenia ZP\*\*** | | |  | | |
| **Predpokladaný termín predloženia na rokovanie vlády SR\*** | | | jún 2025 | | |
|  | | | | | |
| 1. **Definovanie problému** | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  V oblasti hodnotenia účinnosti podporných nástrojov spoločnej poľnohospodárskej politiky (ďalej len „SPP“) je potrebné ustanoviť legislatívny rámec pre získavanie rezortných štatistických údajov, ktoré slúžia na účely podľa § 5 ods. 3 písm. c) a d) zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (ďalej len „zákon č. 280/2017 Z. z.“) – na analýzy, vypracovanie Správy o poľnohospodárstve a potravinárstve v Slovenskej republike, Správy o lesnom hospodárstve v Slovenskej republike, vypracovanie integrovaných environmentálnych a ekonomických účtov pre lesy, vypracovanie Ekonomického poľnohospodárskeho účtu a na hodnotenie Strategického plánu SPP.  Vo vzťahu k dovozným alebo vývozným licenciám na poľnohospodárske výrobky, ktoré patria pod spoločnú organizáciu poľnohospodárskych trhov, vrátane dovozov alebo vývozov týchto poľnohospodárskych výrobkov v rámci colnej kvóty a s tým súvisiacej povinnej registrácie hospodárskych subjektov v elektronickom systéme registrácie a identifikácie hospodárskych subjektov žiadajúcich o licenciu a sankčnými mechanizmami pre tieto hospodárske subjekty na úrovni Európskej únie v podobe obmedzení týchto dovozov alebo vývozov či obmedzení udeľovania licencií pre tieto subjekty, ako aj vo vzťahu k požiadavke osobitného oprávnenia na dovoz konopných semien určených na iný účel ako na siatie do Európskej únie, sú aktuálne ustanovené právomoci orgánov verejnej moci Slovenskej republiky nedostatočné na to, aby umožnili implementáciu všetkých požiadaviek ustanovených v práve Európskej únie na úrovni Slovenskej republiky.  Ďalším problémom sú nedostatočné právomoci vo vzťahu k podpore, ktorá síce bola legálne poskytnutá na základe zákonne vydaného rozhodnutia, ale ktorú by mal jej prijímateľ vrátiť z dôvodu, že nesplnil požiadavky, ktoré je podľa práva Európskej únie alebo podľa vnútroštátneho práva Slovenskej republiky povinný spĺňať po jej poskytnutí, a to predovšetkým požiadavky na udržateľnosť investičných aktív, ktoré si z tejto podpory obstaral.  Zákon č. 280/2017 Z. z. v spojení s nariadením vlády Slovenskej republiky č. 55/2015 Z. z. ďalej ustanovuje neaktuálny spôsob vedenia evidencie prvonákupcov surového mlieka na platobnej agentúre, s povinnosťami zasahujúcimi do oblasti hygieny potravín, a s neaktuálnymi povinnosťami právnických osôb žiadajúcich v Slovenskej republike o svoje uznanie za organizáciu výrobcov mlieka a mliečnych výrobkov, za združenie organizácií výrobcov mlieka a mliečnych výrobkov alebo za medziodvetvovú organizáciu podľa čl. 157 ods. 1 nariadenia (EÚ) č. 1308/2013 v platnom znení alebo podľa čl. 11 nariadenia (EÚ) č. 1379/2013 (ďalej len „medziodvetvová organizácia“) mlieka a mliečnych výrobkov.  Zákon č. 280/2017 Z. z. nereflektuje všetky činnosti platobnej agentúry vo vzťahu ku školskému programu Slovenskej republiky a vo vzťahu k príručkám pre prijímateľov podpory, hlavne vo vzťahu k informačným povinnostiam členského štátu Európskej únie voči poľnohospodárom v rámci strategického plánu spoločnej poľnohospodárskej politiky.  Procesy administrovania zábezpek, najmä ich uvoľňovania, prepadnutia alebo ukladania povinnosti nahradiť prijatú zábezpeku inou zábezpekou, ktorými sa zasahuje do práv alebo povinností osôb, sa v rámci všeobecnej pôsobnosti správneho poriadku v znení neskorších predpisov riadia týmto správnym poriadkom, aj keď je to v mnohých prípadoch vecne nevhodné a komplikujúce riadnu administráciu. Toto je zrejmé najmä pri uvoľňovaní zloženej zábezpeky, pri ktorom je nadbytočné vydávať rozhodnutie, keď postačuje poskytnúť plnenie zodpovedajúce tomuto uvoľneniu, a vydať príslušné písomné potvrdenie.  V oblasti kontroly súčasný výkon kontrol podľa § 8 až 12 zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov nezohľadňuje špecifiká pri výkone kontroly v oblasti priamych podpôr (napr. administratívna kontrola, správa o kontrole na mieste, diaľkové snímanie dielov pôdnych blokov, systém monitorovania plôch) a podpôr, poskytovaných v rámci spoločnej organizácie poľnohospodárskych trhov, alebo poskytovaných na sektorové intervencie.  Na rozdiel od konaní vo veciach priamych podpôr, na konania správnych orgánov vo veciach spoločnej organizácie poľnohospodárskych trhov alebo vo veciach podpôr poskytovaných na sektorové intervencie sa vzťahuje správny poriadok v znení neskorších predpisov, avšak bez potrebných odchýlok. Na tieto typy konaní správnych orgánov sa správny poriadok v znení neskorších predpisov môže vzťahovať ako všeobecný procesný predpis, však určité špecifické typy týchto konaní si vyžadujú isté odchýlky, najmä pokiaľ ide o potrebu okamžitých právnych účinkov rozhodnutia vo veci samej, či o nadbytočnosť vydávania písomného vyhotovenia rozhodnutia v prípadoch, v ktorých postačuje vydanie osobitného dokladu.  V oblasti predchádzania nezrovnalostiam a podvodom, ich odhaľovania a nápravy, niektoré opatrenia na ochranu finančných záujmov EÚ nie sú v súlade s podmienkami na poskytnutie podpôr, napr. § 13 ods. 12 zákona č. 280/2017 Z. z., na základe ktorého platobná agentúra zamietne podporu, ak sa zistí, že prijímateľ, štatutárny orgán alebo člen štatutárneho orgánu prijímateľa, alebo osoba, ktorá koná v mene a na účet prijímateľa, bola odsúdená pre niektorý trestný čin uvedený v § 212 až 283 Trestného zákona.  V oblasti konania o priamych podporách sa vyskytujú problémy v aplikačnej praxi v súvislosti so spôsobom, akým je možné urobiť podanie, ako aj v súvislosti s vysokým počtom odvolaní a podnetov na preskúmanie rozhodnutia mimo odvolacieho konania, ktoré neboli vyriešené autoremedúrou. | | | | | |
| 1. **Ciele a výsledný stav** | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Rezortné štatistické zisťovania sú jedinečným zdrojom štatistických údajov o produkčných a ekonomických ukazovateľoch slovenských poľnohospodárskych a potravinárskych podnikov, a taktiež podnikov lesného a rybného hospodárstva. Legislatívny rámec umožní získavanie údajov a zefektívni jeho proces na účely podľa § 5 ods. 3 písm. c) a d) zákona č. 280/2017 Z. z.  Vo vzťahu k dovozným alebo vývozným licenciám na poľnohospodárske výrobky, ktoré patria pod spoločnú organizáciu poľnohospodárskych trhov, vrátane dovozov alebo vývozov týchto poľnohospodárskych výrobkov v rámci colnej kvóty a s tým súvisiacej povinnej registrácie hospodárskych subjektov v elektronickom systéme registrácie a identifikácie hospodárskych subjektov žiadajúcich o licenciu a sankčnými mechanizmami pre tieto hospodárske subjekty na úrovni Európskej únie v podobe obmedzení týchto dovozov alebo vývozov či obmedzení udeľovania licencií pre tieto subjekty, ako aj vo vzťahu k požiadavke osobitného oprávnenia na dovoz konopných semien určených na iný účel ako na siatie do Európskej únie, je potrebné ustanoviť právomoci orgánov verejnej moci Slovenskej republiky dostatočným spôsobom na to, aby umožnili implementáciu všetkých požiadaviek ustanovených v práve Európskej únie na úrovni Slovenskej republiky.  Rovnako je potrebné ustanoviť dostatočné právomoci orgánov verejnej moci Slovenskej republiky vo vzťahu k podpore, ktorá síce bola legálne poskytnutá na základe zákonne vydaného rozhodnutia, ale ktorú by mal jej prijímateľ vrátiť z dôvodu, že nesplnil požiadavky, ktoré je podľa práva Európskej únie alebo podľa vnútroštátneho práva Slovenskej republiky povinný spĺňať po jej poskytnutí, a to predovšetkým požiadavky na udržateľnosť investičných aktív, ktoré si z tejto podpory obstaral.  Je potrebné ustanoviť jasné informačné povinnosti prvonákupcov surového mlieka vo vzťahu k platobnej agentúre, ako k príslušnému orgánu Slovenskej republiky, ktorému sú prvonákupcovia surového mlieka podľa článku 151 nariadenia (EÚ) č. 1308/2013 v platnom znení povinní nahlasovať množstvo surového mlieka, ktoré im bolo každý mesiac dodané, a priemernú cenu, ktorú zaň zaplatili. Zároveň je potrebné zrušiť neaktuálne povinnosti právnických osôb žiadajúcich v Slovenskej republike o svoje uznanie za organizáciu výrobcov mlieka a mliečnych výrobkov, za združenie organizácií výrobcov mlieka a mliečnych výrobkov alebo za medziodvetvovú organizáciu mlieka a mliečnych výrobkov.  Je potrebné ustanoviť pôsobnosť a povinnosti platobnej agentúry vo vzťahu ku školskému programu Slovenskej republiky a vo vzťahu k príručkám pre prijímateľov podpory, hlavne ňou vykonávané informačné povinnosti členského štátu Európskej únie voči poľnohospodárom v rámci strategického plánu spoločnej poľnohospodárskej politiky.  Je potrebné ustanoviť špecifické odchýlky od správneho poriadku v znení neskorších predpisov pri administrovaní zábezpek, najmä pri administrovaní ich uvoľňovania, prepadnutia alebo ukladania povinnosti nahradiť prijatú zábezpeku inou zábezpekou, ktorými sa zasahuje do práv alebo povinností osôb. Napríklad pri uvoľňovaní zloženej zábezpeky je nadbytočné vydávať rozhodnutie, keď postačuje poskytnúť plnenie zodpovedajúce tomuto uvoľneniu, a vydať príslušné písomné potvrdenie.  V oblasti kontroly osobitná úprava zabezpečí primeranú mieru právnej istoty a ochrany finančných záujmov EÚ vo vzťahu k špecifikám pri výkone kontroly v oblasti priamych podpôr a v oblasti podpôr, poskytovaných v rámci spoločnej organizácie poľnohospodárskych trhov, alebo poskytovaných na sektorové intervencie (napr. administratívna kontrola, správa o kontrole na mieste, diaľkové snímanie dielov pôdnych blokov, systém monitorovania plôch).  Na konania správnych orgánov vo veciach spoločnej organizácie poľnohospodárskych trhov alebo vo veciach podpôr poskytovaných na sektorové intervencie by sa mal naďalej vzťahovať správny poriadok v znení neskorších predpisov, avšak s ustanovením potrebných odchýlok. Na tieto typy konaní správnych orgánov sa správny poriadok v znení neskorších predpisov môže vzťahovať ako všeobecný procesný predpis, avšak na niektoré špecifické typy týchto konaní je potrebné ustanoviť určité odchýlky, najmä pokiaľ ide o okamžité právne účinky rozhodnutia vo veci samej, či o nevydávanie písomného vyhotovenia rozhodnutia v prípadoch, v ktorých postačuje vydanie osobitného dokladu.  V oblasti predchádzania nezrovnalostiam a podvodom, ich odhaľovania a nápravy je základným cieľom zosúladenie opatrení na ochranu finančných záujmov EÚ s podmienkami oprávnenosti definovanými v Strategickom pláne SPP a zabezpečenie práv prijímateľov v procese zisťovania nezrovnalostí (napr. právo podať námietky).  V oblasti konania o priamych podporách je cieľom zefektívnenie administratívnych procesov, čo by mohlo obmedziť nárast počtu odvolaní a podnetov na preskúmanie rozhodnutia mimo odvolacieho konania, ktoré by boli vyriešené v rámci autoremedúry. Zároveň sa zefektívni proces administrácie podaní v konaní o priamych podporách. | | | | | |
| 1. **Dotknuté subjekty** | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  Ministerstvo pôdohospodárstva a rozvoja vidieka Slovenskej republiky, Pôdohospodárska platobná agentúra, žiadatelia o podporu poskytovanú z Európskeho poľnohospodárskeho záručného fondu (priame platby a podpora poskytovaná v rámci spoločnej organizácie poľnohospodárskych trhov, alebo poskytovaná na sektorové intervencie), žiadatelia o podporu poskytovanú z Európskeho poľnohospodárskeho fondu pre rozvoj vidieka (neprojektové opatrenia), subjekty poľnohospodárskej výroby, dovozcovia alebo vývozcovia poľnohospodárskych výrobkov, ktoré patria pod spoločnú organizáciu poľnohospodárskych trhov. | | | | | |
| 1. **Alternatívne riešenia** | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  Neboli identifikované žiadne alternatívne riešenie.  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  V oblasti hodnotenia účinnosti podporných nástrojov SPP, údaje zbierané Finančnou správou SR vo forme účtovných závierok nie sú dostatočným zdrojom informácií pre analýzu a vyhodnocovanie stavu poľnohospodárstva a potravinárstva na Slovensku, nakoľko nemajú potrebnú detailnú štruktúru. Pri absencii zberu údajov rezortným štatistickým zisťovaním by nebolo možné komplexné posúdenie vývoja a stavu poľnohospodárstva a potravinárstva na Slovensku. „Informačné listy MPRV SR“ nie je možné zrušiť do roku 2031 pre zachovanie kontinuity hodnotenia programového obdobia 2023-2027 spoločnej poľnohospodárskej politiky.  Ak by sa právomoci orgánov verejnej moci Slovenskej republiky neustanovili dostatočným spôsobom na to, aby umožnili implementáciu všetkých požiadaviek ustanovených v práve Európskej únie na úrovni Slovenskej republiky vo vzťahu k dovozným alebo vývozným licenciám na poľnohospodárske výrobky, ktoré patria pod spoločnú organizáciu poľnohospodárskych trhov, vrátane dovozov alebo vývozov týchto poľnohospodárskych výrobkov v rámci colnej kvóty a s tým súvisiacej povinnej registrácie hospodárskych subjektov v elektronickom systéme registrácie a identifikácie hospodárskych subjektov žiadajúcich o licenciu a sankčnými mechanizmami pre tieto hospodárske subjekty na úrovni Európskej únie v podobe obmedzení týchto dovozov alebo vývozov či obmedzení udeľovania licencií pre tieto subjekty, ako aj vo vzťahu k požiadavke osobitného oprávnenia na dovoz konopných semien určených na iný účel ako na siatie do Európskej únie, Slovenská republika by tieto požiadavky práva Európskej únie nedokázala dostatočne plniť.  Rovnako, ak by sa neustanovili dostatočné právomoci orgánov verejnej moci Slovenskej republiky vo vzťahu k podpore, ktorá síce bola legálne poskytnutá na základe zákonne vydaného rozhodnutia, ale ktorú by mal jej prijímateľ vrátiť z dôvodu, že nesplnil požiadavky, ktoré je podľa práva Európskej únie alebo podľa vnútroštátneho práva Slovenskej republiky povinný spĺňať po jej poskytnutí, Slovenská republika by nemala dostatočný mechanizmus na vymáhanie tejto poskytnutej podpory.  Ak by neboli ustanovené jasné informačné povinnosti prvonákupcov surového mlieka vo vzťahu k platobnej agentúre, ako k príslušnému orgánu Slovenskej republiky, ktorému sú prvonákupcovia surového mlieka podľa článku 151 nariadenia (EÚ) č. 1308/2013 v platnom znení povinní nahlasovať množstvo surového mlieka, ktoré im bolo každý mesiac dodané, a priemernú cenu, ktorú zaň zaplatili, vznikali by problémy pri nahlasovaní týchto údajov zo strany Slovenskej republiky na Európsku komisiu. Ak by ďalej neboli zrušené neaktuálne povinnosti právnických osôb žiadajúcich v Slovenskej republike o svoje uznanie za organizáciu výrobcov mlieka a mliečnych výrobkov, za združenie organizácií výrobcov mlieka a mliečnych výrobkov alebo za medziodvetvovú organizáciu mlieka a mliečnych výrobkov, proces tohto ich uznávania by zahŕňal plnenie povinností týchto právnických osôb, ktoré však už pre proces ich uznávania nemajú nijaký praktický význam.  Ak by sa neustanovili pôsobnosti a povinnosti platobnej agentúry vo vzťahu ku školskému programu Slovenskej republiky a vo vzťahu k príručkám pre prijímateľov podpory, hlavne ňou vykonávané informačné povinnosti členského štátu Európskej únie voči poľnohospodárom v rámci strategického plánu spoločnej poľnohospodárskej politiky, nebolo by zrejmé, že ich má vnútroštátne vykonávať práve platobná agentúra.  Ak by sa neustanovili špecifické odchýlky od správneho poriadku v znení neskorších predpisov pri administrovaní zábezpek, najmä pri administrovaní ich uvoľňovania, prepadnutia alebo ukladania povinnosti nahradiť prijatú zábezpeku inou zábezpekou, ktorými sa zasahuje do práv alebo povinností osôb, tento proces by bol disproporčne komplikovaný v porovnaní s výsledkom, ktorý sa ním má dosiahnuť. Napríklad pri uvoľňovaní zloženej zábezpeky je nadbytočné vydávať rozhodnutie, keď postačuje poskytnúť plnenie zodpovedajúce tomuto uvoľneniu, a vydať príslušné písomné potvrdenie.  Nezohľadnením špecifík pri výkone kontroly v oblasti priamych podpôr a v oblasti podpôr v rámci organizovania trhu s vybranými poľnohospodárskymi výrobkami, ako je napríklad potreba rýchleho a efektívneho výkonu kontroly s ohľadom na dátum vyplácania podpôr alebo automatizované overovanie podmienok podpôr prostredníctvom systémom monitorovania plôch, by mohlo dôjsť k narušeniu primeranej miery právnej istoty a ochrany finančných záujmov EÚ, čo by mohlo viesť k neopodstatneným právnym sporom vo vzťahu k žiadateľom a prípadne aj vo vzťahu k EÚ.  Ak by sa neustanovili potrebné odchýlky od správneho poriadku v znení neskorších predpisov na konania správnych orgánov vo veciach spoločnej organizácie poľnohospodárskych trhov alebo vo veciach podpôr poskytovaných na sektorové intervencie, tieto konania by boli vo vzťahu k ich požadovanému výsledku disproporčne komplikované. Na tieto typy konaní správnych orgánov sa správny poriadok v znení neskorších predpisov môže vzťahovať ako všeobecný procesný predpis, avšak na niektoré špecifické typy týchto konaní je potrebné ustanoviť určité odchýlky, najmä pokiaľ ide o okamžité právne účinky rozhodnutia vo veci samej, či o nevydávanie písomného vyhotovenia rozhodnutia v prípadoch, v ktorých postačuje vydanie osobitného dokladu.  V oblasti predchádzania nezrovnalostiam a podvodom, ich odhaľovania a nápravy by neprijatím návrhu zákona pretrval nesúlad medzi niektorými opatreniami na ochranu finančných záujmov EÚ pri predchádzaní nezrovnalostiam a podvodom, ich odhaľovaní a náprave, čo by mohlo viesť k právnym sporom vo vzťahu k žiadateľom a prípadne aj vo vzťahu k EÚ.  V oblasti konania o priamych podporách by neprijatím návrhu zákona mohlo dôjsť k ešte vyššiemu nárastu počtu odvolaní a podnetov na preskúmanie rozhodnutia mimo odvolacieho konania, ktoré by neboli vyriešené v rámci autoremedúry. Zároveň by sa nezefektívnil proces administrácie podaní v konaní o priamych podporách. | | | | | |
| 1. **Vykonávacie predpisy** | | | | | |
| *Predpokladá sa prijatie/zmena vykonávacích predpisov?* | | | | **Áno** | **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Ministerstvo pôdohospodárstva sa splnomocňuje na vydávanie všeobecne záväzných právnych predpisov Slovenskej republiky, ktoré ustanovia spôsoby, ktorými možno urobiť podanie vo veci podpory poskytovanej v rámci spoločnej organizácie poľnohospodárskych trhov, alebo poskytovanej na sektorové intervencie, keďže navrhovaný zákon spôsoby robenia týchto podaní vyňal spod pôsobnosti § 19 prvej a druhej vety správneho poriadku v znení neskorších predpisov. Tým pádom sa na každý typ týchto podpôr ustanovia špecifické spôsoby robenia týchto podaní, napríklad elektronický spôsob uskutočňovaný prostredníctvom prístupového miesta aj bez autorizácie za podmienok podľa § 23 ods. 1 zákona o e-Governmente v znení neskorších predpisov, kedy by podmienkou pre prístup účastníka konania k tomuto spôsobu urobenia tohto podania bola jeho úspešná autentifikácia, ktorý § 19 správneho poriadku v znení neskorších predpisov vôbec nepozná. Cieľom tejto novej úpravy robenia podaní vo veci podpory poskytovanej v rámci spoločnej organizácie poľnohospodárskych trhov, alebo poskytovanej na sektorové intervencie, je predovšetkým možnosť eliminovať ústny spôsob robenia takéhoto podania do zápisnice, a v určitých prípadoch aj eliminácia listinnej formy týchto podaní. Listinný spôsob robenia týchto podaní je obzvlášť nevhodný pre žiadosti o podporu poskytovanú na základe výnimočných opatrení Európskej únie prijatých v rámci spoločnej organizácie poľnohospodárskych trhov podľa čl. 219 až 221 nariadenia (EÚ) č. 1308/2013 v platnom znení, kedy je nárazovo potrebné spracovať stovky takýchto žiadostí.  Povinnosť prvonákupcov surového mlieka nahlasovať príslušnému vnútroštátnemu orgánu členského štátu Európskej únie množstvo surového mlieka, ktoré im bolo každý mesiac dodané, a priemernú cenu, ktorú zaň zaplatili, je ustanovená priamo článkom 151 nariadenia (EÚ) č. 1308/2013 v platnom znení. Na základe čl. 2 delegovaného nariadenia (EÚ) 2017/1183 je v čl. 6 v nadväznosti na bod 8. prílohy III k vykonávaciemu nariadeniu (EÚ) 2017/1185 v platnom znení ustanovené, že tieto informácie od prvonákupcov surového mlieka sú príslušného členské štáty Európskej únie povinné ďalej oznamovať Európskej komisii, a to pravidelne do 25. dňa každého kalendárneho mesiaca za bezprostredne predchádzajúci kalendárny mesiac. K tomu je v uvedenom právnom akte Európskej komisie ustanovené, že príslušné členské štáty Európskej únie majú povinnosť zabezpečiť, aby všetci prvonákupcovia surového mlieka, ktorí sú usadení na ich území, nahlasovali ich príslušnému vnútroštátnemu orgánu množstvá surového kravského mlieka, ktoré im boli každý mesiac dodané, a aby mu ich nahlasovali včas a primeraným spôsobom tak, aby tieto členské štáty Európskej únie boli spôsobilé svoju vyššie uvedenú informačnú povinnosť voči Európskej komisii splniť. No a práve na tento účel sa ustanovuje splnomocnenie ministerstva pôdohospodárstva na vydávanie všeobecne záväzných právnych predpisov Slovenskej republiky, ktorými sa ustanoví štruktúra, forma a čas hlásení týchto údajov zo strany prvonákupcov surového mlieka, ktorí majú túto nahlasovaciu povinnosť ustanovenú voči platobnej agentúre. Zároveň sa ustanovuje splnomocnenie ministerstva pôdohospodárstva na vydávanie všeobecne záväzných právnych predpisov Slovenskej republiky, ktorými sa ustanovia ďalšie údaje súvisiace s údajmi nahlasovanými prvonákupcami surového mlieka podľa čl. 151 nariadenia (EÚ) č. 1308/2013 v platnom znení, ktoré sú podľa navrhovaného zákona prvonákupcovia surového mlieka v Slovenskej republike povinní nahlasovať spolu s údajmi podľa čl. 151 nariadenia (EÚ) č. 1308/2013 v platnom znení, a to najmä údaje o obsahu tuku a bielkovín v týmto prvonákupcom dodanom surovom kravskom mlieku, ktoré je Slovenská republika povinná poskytovať Európskej komisii podľa čl. 2 delegovaného nariadenia (EÚ) 2017/1183 v spojení s čl. 6 v nadväznosti na bod 8. tretiu odrážku prílohy III k vykonávaciemu nariadeniu (EÚ) 2017/1185. | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Transpozícia/implementácia práva EÚ** | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | |  | | | | | | | | |
|  | | | | | | | |
| 1. **Preskúmanie účelnosti** | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  V oblasti hodnotenia strategického plánu SPP preskúmanie účelnosti návrhu v prípade § 5 ods. 4bude vykonané najneskôr do 3 rokov od nadobudnutia účinnosti zákona. Kritériom bude efektivita zberu údajov.  Ohľadom novo-ustanovených právomocí orgánov verejnej moci Slovenskej republiky vo vzťahu k dovozným alebo vývozným licenciám na poľnohospodárske výrobky, ktoré patria pod spoločnú organizáciu poľnohospodárskych trhov, vrátane dovozov alebo vývozov týchto poľnohospodárskych výrobkov v rámci colnej kvóty a s tým súvisiacej povinnej registrácie hospodárskych subjektov v elektronickom systéme registrácie a identifikácie hospodárskych subjektov žiadajúcich o licenciu a sankčnými mechanizmami pre tieto hospodárske subjekty na úrovni Európskej únie v podobe obmedzení týchto dovozov alebo vývozov či obmedzení udeľovania licencií pre tieto subjekty, ako aj vo vzťahu k požiadavke osobitného oprávnenia na dovoz konopných semien určených na iný účel ako na siatie do Európskej únie, bude kľúčovým kritériom praktická implementácia všetkých príslušných požiadaviek ustanovených v práve Európskej únie na úrovni Slovenskej republiky.  Ohľadom novo-ustanovených dodatočných právomocí orgánov verejnej moci Slovenskej republiky vo vzťahu k podpore, ktorá síce bola legálne poskytnutá na základe zákonne vydaného rozhodnutia, ale ktorú by mal jej prijímateľ vrátiť z dôvodu, že nesplnil požiadavky, ktoré je podľa práva Európskej únie alebo podľa vnútroštátneho práva Slovenskej republiky povinný spĺňať po jej poskytnutí, bude kľúčovým kritériom novo-nadobudnutá schopnosť vymáhať túto podporu.  Ohľadom ustanovenia jasných informačných povinností prvonákupcov surového mlieka vo vzťahu k platobnej agentúre, ako k príslušnému orgánu Slovenskej republiky, ktorému sú prvonákupcovia surového mlieka podľa článku 151 nariadenia (EÚ) č. 1308/2013 v platnom znení povinní nahlasovať množstvo surového mlieka, ktoré im bolo každý mesiac dodané, a priemernú cenu, ktorú zaň zaplatili, bude kľúčovým kritériom schopnosť Slovenskej republiky nahlasovať tieto údaje ďalej Európskej komisii. Ohľadom zrušenia neaktuálnych povinností právnických osôb žiadajúcich v Slovenskej republike o svoje uznanie za organizáciu výrobcov mlieka a mliečnych výrobkov, za združenie organizácií výrobcov mlieka a mliečnych výrobkov alebo za medziodvetvovú organizáciu mlieka a mliečnych výrobkov, bude zas kľúčovým kritériom plynulosť administrácie týchto uznávaní.  Ohľadom ustanovenia pôsobností a povinností platobnej agentúry vo vzťahu ku školskému programu Slovenskej republiky a vo vzťahu k príručkám pre prijímateľov podpory, hlavne ňou vykonávaných informačných povinností členského štátu Európskej únie voči poľnohospodárom v rámci strategického plánu spoločnej poľnohospodárskej politiky, bude kľúčovým kritériom ďalšie vykonávanie týchto činností platobnou agentúrou.  Ohľadom ustanovenia špecifických odchýlok od správneho poriadku v znení neskorších predpisov pri administrovaní zábezpek, najmä pri administrovaní ich uvoľňovania, prepadnutia alebo ukladania povinnosti nahradiť prijatú zábezpeku inou zábezpekou, ktorými sa zasahuje do práv alebo povinností osôb, bude kľúčovým kritériom ďalšia plynulosť tejto administrácie.  V oblasti kontroly, predchádzania nezrovnalostiam a podvodom, ich odhaľovania a nápravy, budú kľúčovými kritériami dĺžka trvania kontrol, dĺžka trvania procesov odhaľovania a nápravy nezrovnalostí a podvodov.  Ohľadom ustanovenia potrebných odchýlok od správneho poriadku v znení neskorších predpisov na konania správnych orgánov vo veciach spoločnej organizácie poľnohospodárskych trhov alebo vo veciach podpôr poskytovaných na sektorové intervencie, bude kľúčovým kritériom ďalšia plynulosť administrácie v týchto konaniach.  V oblasti konania o priamych podporách bude kľúčovým kritériom preskúmania účelnosti počet predložených odvolaní a podnetov na preskúmanie rozhodnutia mimo odvolacieho konania, ktoré boli vyriešené v rámci autoremedúry a celková dĺžka konania o priamych podporách. | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | |
| 1. **Vybrané vplyvy materiálu** | | | | | | | |
| **Vplyvy na rozpočet verejnej správy** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | Áno |  | | Nie |  | Čiastočne |
| **v tom vplyvy na rozpočty obcí a vyšších územných celkov** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | Áno |  | | Nie |  | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | Áno |  | |  |  | Nie |
| **Vplyvy na limit verejných výdavkov** |  | **Pozitívne** |  | | **Žiadne** |  | **Negatívne** |
| **Vplyvy na podnikateľské prostredie** |  | **Pozitívne** |  | | **Žiadne** |  | **Negatívne** |
| z toho vplyvy na MSP |  | Pozitívne |  | | Žiadne |  | Negatívne |
| Mechanizmus znižovania byrokracie  a nákladov sa uplatňuje: |  | Áno | |  |  |  | Nie |
| **Sociálne vplyvy** |  | **Pozitívne** |  | | **Žiadne** |  | **Negatívne** |
| **Vplyvy na životné prostredie** |  | **Pozitívne** |  | | **Žiadne** |  | **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |  | Áno |  | |  |  | Nie |
| **Vplyvy na informatizáciu spoločnosti** |  | **Pozitívne** |  | | **Žiadne** |  | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |
| 1. **Poznámky** | | | | | | |
| *V prípade potreby uveďte doplňujúce informácie k identifikovaným vplyvom a ich analýzam.*  *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*  *Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.*  Na účely § 5 ods. 3 písm. c) a d) zákona č. 280/2017 Z. z. je aktuálny zber údajov prostredníctvom „Informačných listov MPRV SR“ a „Nákladovosti poľnohospodárskych výrobkov v SR“. Oslovené spravodajské jednotky budú poskytovať údaje bezodplatne. V súvislosti s poskytovaním údajov sa nezavádza pre dotknuté subjekty žiadna sankcia. Povinnosť poskytnúť údaje zakladá vplyv na podnikateľské prostredie vo forme zvýšenia administratívnych nákladov.  Navrhovaný zákon predpokladá zvýšenie príjmov kapitoly MPRV SR za vyberanie pokút a sankcií.  Uvedené príjmy budú vyplývať z rozšírenia povinnosti pre subjekty zaviesť poriadkové pokuty za porušenie povinností vyplývajúce z navrhovaného zákona, ktorým sa mení a dopĺňa zákon č. 280/2017 Z. z. a ktorým sa mení zákon č. 247/2024 Z. z. o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov.  Vzhľadom na skutočnosť, že uvedená úprava sa týka malého počtu subjektov (16), predstavuje vplyv na rozpočet verejnej správy marginálny vplyv, ktorý nevieme presne kvantifikovať. Priemerná výška ukladaných pokút za porušenie jednotlivých povinností sa pohybuje od 500 do 5 000 eur a môže v odhade predstavovať objem cca 18 000 eur ročne.  Pokuty bude podľa § 36 a 37 zákona vyberať orgán štátnej správy Slovenskej republiky, ktorým je podriadená rozpočtová organizácia Pôdohospodárska platobná agentúra.  *V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.* | | | | | | |
| 1. **Kontakt na spracovateľa** | | | | | | |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  *JUDr. Mgr. Jozef Jenčík, PhD., Sekcia rozvoja vidieka a priamych platieb MPRV SR, 02/59266264,* [*jozef.jencik@land.gov.sk*](mailto:jozef.jencik@land.gov.sk)  *Mgr. Andrej Batel, Sekcia poľnohospodárstva MPRV SR, 08/59266349,*  [*Andrej.batel@land.gov.sk*](mailto:Andrej.batel@land.gov.sk)  *RNDr. Slávka Krížová, Sekcia stratégií, analýz a prierezových činností MPRV SR, 02/59266456,*  [*slavka.krizova@land.gov.sk*](mailto:slavka.krizova@land.gov.sk)  *Mgr. Hedviga Porubská, Sekcia rozvoja vidieka a priamych platieb MPRV SR, 02/59266216,*  [*hedviga.porubska@land.gov.sk*](mailto:hedviga.porubska@land.gov.sk) | | | | | | |
| 1. **Zdroje** | | | | | | |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  Vzhľadom na to, že zber údajov formou „Informačných listov MPRV SR“ a „Nákladovosti poľnohospodárskych výrobkov v SR“ sa na MPRV SR realizuje, tak zdrojom informácií pre kvantifikáciu vplyvov na podnikateľské prostredie je zavedená prax a jej plánované modifikácie.  Ohľadom novo-ustanovovaných právomocí platobnej agentúry sú zdrojom informácií najmä konzultácie s platobnou agentúrou ohľadom praktickej stránky administrácie, čo je zároveň hlavným zdrojom informácií aj pre ostatné navrhované úpravy. Ohľadom zjednodušení vo veciach spoločnej organizácie poľnohospodárskych trhov alebo vo veciach podpôr poskytovaných na sektorové intervencie sú zdrojom informácií aj subjekty, ktoré bývajú účastníkmi týchto konaní. | | | | | | |

|  |
| --- |
| 1. **Stanovisko Komisie na posudzovanie vybraných vplyvov z PPK č. 026\_2/2025**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  „**II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K vplyvom na rozpočet verejnej správy**  Vzhľadom na to, že predkladateľ v doložke vybraných vplyvov označil žiadne vplyvy predmetného návrhu zákona na rozpočet verejnej správy, nie je potrebné vypracovávať analýzu vplyvov na rozpočet verejnej správy.  **III. Záver:** Stála pracovná komisia na posudzovanie vybraných vplyvov vyjadruje    **súhlasné stanovisko s návrhom na dopracovanie**  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.“.  Uvedená pripomienka Stálej pracovnej komisie Legislatívnej rady vlády Slovenskej republiky na posudzovanie vybraných vplyvov pri Ministerstve hospodárstva Slovenskej republiky bola akceptovaná. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |